CELEX: 32022D0885
Language: el
Date: 2022-06-03 00:00:00
Title: Απόφαση (ΚΕΠΠΑ) 2022/885 του Συμβουλίου της 3ης Ιουνίου 2022 για την τροποποίηση της απόφασης 2014/145/ΚΕΠΠΑ σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας

3.6.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 153/139
               
            
         ΑΠΟΦΑΣΗ (ΚΕΠΠΑ) 2022/885 ΤΟΥ ΣΥΜΒΟΥΛΙΟΥ
         της 3ης Ιουνίου 2022
         για την τροποποίηση της απόφασης 2014/145/ΚΕΠΠΑ σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 17 Μαρτίου 2014 το Συμβούλιο εξέδωσε την απόφαση 2014/145/ΚΕΠΠΑ (1).
                  
               
                     (2)
                  
                  
                     Η Ένωση διατηρεί αταλάντευτα την υποστήριξή της υπέρ της κυριαρχίας και της εδαφικής ακεραιότητας της Ουκρανίας.
                  
               
                     (3)
                  
                  
                     Το Συμβούλιο θεωρεί ότι θα πρέπει να θεσπιστούν περαιτέρω επιλογές παρέκκλισης όσον αφορά τη δέσμευση περιουσιακών στοιχείων και την απαγόρευση της διάθεσης κεφαλαίων και οικονομικών πόρων σε καταχωρισμένα πρόσωπα και οντότητες.
                  
               
                     (4)
                  
                  
                     Η απόφαση 2014/145/ΚΕΠΠΑ θα πρέπει, κατά συνέπεια, να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Στο άρθρο 2 της απόφασης 2014/145/ΚΕΠΠΑ προστίθεται η ακόλουθη παράγραφος:
            
               
                  «13.   Οι παράγραφοι 1 και 2 δεν εφαρμόζονται σε κεφάλαια ή οικονομικούς πόρους που είναι απολύτως αναγκαία για την παροχή υπηρεσιών ηλεκτρονικών επικοινωνιών από ενωσιακούς φορείς εκμετάλλευσης τηλεπικοινωνιών, για την παροχή συναφών ευκολιών και υπηρεσιών αναγκαίων για τη λειτουργία, τη συντήρηση και την ασφάλεια των εν λόγω υπηρεσιών ηλεκτρονικών επικοινωνιών, στη Ρωσία, στην Ουκρανία, στην Ένωση, μεταξύ Ρωσίας και Ένωσης και μεταξύ Ουκρανίας και Ένωσης, και για υπηρεσίες κέντρου δεδομένων στην Ένωση.».
               
            
         
         
            Άρθρο 2
            Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 3 Ιουνίου 2022.
            
               
                  Για το Συμβούλιο
               
               
                  Η Πρόεδρος
               
               C. COLONNA
            
         
         
            (1)  Απόφαση 2014/145/ΚΕΠΠΑ του Συμβουλίου, της 17ης Μαρτίου 2014, σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας (ΕΕ L 78 της 17.3.2014, σ. 16).